Kauno Montesori pradinė mokykla

VŠĮ Kauno Montesori pradinė mokykla – buvusi dieninė, savarankiško mokymosi bendrojo lavinimo pradinė mokykla Kaune. Įstaigos kodas 300037585. Steigėja Virginija Skorupskienė. Pradinės mokyklos tipo savitos pedagoginės sistemos mokykla, Marijos Montessori pedagoginės sistemos principais grindžiama bendrojo lavinimo pradinė mokykla. Istorija 2004 m. liepą Virginijos ir Alio Ramučio Skorupskų iniciatyva įkurta viešoji įstaiga Kauno Montesori pradinė mokykla. 2005 m. rugsėjo 1 d. mokyklą pradėjo lankyti 24 mokiniai. Juos moko 2 pedagogai. Mokyklos atidarymo šventėje dalyvavo montesorininkai Eugenijus Kucinas iš Čikagos (JAV) ir Marija Birutė Musneckienė ir Šiaulių. Nuo įkūrimo pradžios mokyklai vadovauja direktorė – Virginija Skorupskienė. Mokykla 2023 m. išleido paskutinę mokinių laidą ir užsidarė. Direktoriai Virginija Skorupskienė (2004–2023) Nuorodos Mokyklos svetainė[neveikianti nuoroda] Informacija apie mokyklą (aikos.smm.lt)[neveikianti nuoroda]